tomron87/hebrew-wikipedia-sentences-corpus huggingface dataset:
בשנת 1998, זכו פדלצקי ושותפתו כריס קרדנאס באליפות המדינה הלאומית לפרשנות והסברה.
לאחר סיום לימודי התיכון בשנת 2000, תכנן ללמוד במקור באוניברסיטת טקסס, אך ג'ארד החליט לעבור במקום זאת ללוס אנג'לס כדי להמשיך בקריירת משחק.
תפקידו הראשון של פדלקי היה בשנת 1999, בתפקיד שולי בסרט "A Little Inside" לצד ג'יי הרינגטון.
בשנת 2000 הוא לוהק כדין פורסטר בסדרת הטלוויזיה "בנות גילמור", תפקיד שגילם עד 2005, סיום העונה החמישית.
במהלך תחילת שנות ה-2000, הוא הופיע גם במספר סרטים המיועדים לטלוויזיה, כולל "טבעת עם אור אינסופי" בערוץ דיסני, ובסרטים הקצרים"Silent Witness", "Close to Home".
לפדלקי היה תפקיד ללא קרדיט כבריון בקומדיה "12 במחיר 1", בו הוא שיחק לאחר שהתבקש על ידי שחקן עמית וידיד טום ולינג, שגילם את הדמות צ'ארלי בייקר, ובמאי הסרט, שרצה מישהו גדול יותר מצ'ארלי שיטפל אליו.
פדלקי במקור נבחן לתפקיד של ולינג, אבל ויתר על זה כדי לצלם את הסרט "מקגייוור הצעיר" שמעולם לא מומש.
בשנת 2004, הוא הופיע בקומדיה של מרי קייט ואשלי אולסן, "יום בניו יורק", בתפקיד טריי ליפטון, בחור חמוד שהאחיות אולסן נמשכות אליו.
הוא גם שיחק תפקיד קצר במותחן "טיסת הפניקס" לצד דניס קווייד ויו לורי.
בשנת 2005, כיכב פדלקי לצד אלישה קאת'ברט, צ'אד מייקל מוריי ופריס הילטון בסרט האימה "בית השעווה", בו הוא מגלם את וייד.
באותה שנה הופיע פדלקי בסרט אימה נוסף, "זאב, זאב", בו הוא שיחק את טום.
מאז 2005 הוא מככב בסדרה "על טבעי" ברשת The WB ולאחר מכן ברשת The CW, לצד ג'נסן אקלס.
פדלקי שימש בתור המנחה של תוכנית ה-MTV, "חדר 401", שהופסק לאחר 8 פרקים בלבד עקב ירידה ברייטינג.
בשנת 2009, פדלקי גילם את הדמות הראשית בסרט האימה "יום שישי ה-13" לצד דניאל פאנאבייקר.
הוא מגלם את קליי מילר, דמות שמגיעה למחנה המקולל קריסטל לייק בחיפוש אחר אחותו שנעלמה.
בפברואר 2025 לוהק פדלקי לעונה החמישית והאחרונה של הסדרה "הבנים" כשחקן אורח ופרטי התפקיד שלו נשמרים בסוד.
בשנת 2004 החל לצאת עם השחקנית סנדרה מק'וי.
השניים התארסו ב-27 במרץ 2008 ולאחר כחמישה ימים הם נפרדו.
פדלקי נישא לג'נביב קורטז , שחקנית שהתארחה לצידו בעבר ב"על טבעי", ב-27 בפברואר 2010. ב-10 באוקטובר 2011, הוא הודיע שהם מצפים לילדם הראשון.
ב-19 במרץ 2012 נולד לזוג בן, תומאס קולטון.
ב-22 בדצמבר 2013 נולד לזוג בן שני, אוסטין שפרד "שפ".
בתם השלישית, אודט אליוט, נולדה ב-17 במרץ 2017. בני הזוג מתגוררים באוסטין, טקסס עם שלושת ילדיהם.
פדלקי יחד שותפיו לסדרה "על טבעי" ג'נסן אקלס ומישה קולינס תמכו בבטו או'רורק על התמודדותו בבחירות לסנאט של ארצות הברית מטעם מדינת טקסס.
פדלקי הוא הבעלים של "סטריאוטיפ", בר באוסטין, טקסס, שנפתח בשנת 2018. ב־27 באוקטובר 2019 נעצר פדלקי והואשם בתקיפה והשתכרות בציבור בעקבות קטטה בבר.
גם מפיק בפועל2024כבאי קליפורניהקמדן קייסי3 פרקים2025הבנים
מייקל ג'ארד פולוויל הוא הבסיסט של להקת קינגס אוף ליאון.
פולוויל הוא אחיהם של חברי הלהקה קיילב פולוויל וניית'ן פולוויל, ובן דודו של גיטריסט הלהקה מת'יו פולוויל.
הוריו, שהתגרשו כשהיה צעיר, הם איוון לאון פולוויל, מטיף בזרם הדתי נוצרי UPCI, ובטי אן.
בגיל 14 עזב ג'ארד את בית הספר כדי להצטרף ללהקת קינגס אוף ליאון, ולימד את עצמו לנגן על גיטרת בס תוך חודש - בזמן להקלטת אלבומה הראשון של הלהקה, "Youth and Young Manhood".
בהמשך כתב חלק משירי הלהקה.
אורח חייו כחלק מהלהקה כלל שימוש רב בסמים וצריכת אלכוהול רבה, שמהם לבסוף נגמל.
בספטמבר 2012 התחתן ג'ארד עם חברתו מרת'ה פטרסון.
כיום השניים מתגוררים בנאשוויל יחד עם אחיו של ג'ארד
ג'ב קורליס הוא צנחן וקופץ בסיס אמריקאי.
בעל הכינוי "הציפור האנושית", קורלניס נחשב לאחד מקופצי הבסיס הטובים בעולם.
קורליס נולד בסנטה פה, ניו מקסיקו, ארצות הברית להורים אמידים.
בסרט דוקומנטרי על חייו סיפר שכילד, הוא אובחן כלוקה ב"קאונטר-פוביה" (Counterphobic attitude) - תשוקה פאתולוגית להתעמת עם פחד, ולכן בחר באורח חיים זה.
בשנת 1999 כמעט אירעה לקורליס תאונה קטלנית עקב תקלה בפעולת פתיחת המצנח שלו, כאשר ביצע קפיצת בסיס אל מפלי מים בקוואזולו-נטאל, דרום אפריקה, ולבסוף נחת בתוכם.
במהלך שנות ה-2000, קפץ קורליס מאתרים ידועים כגון מגדל אייפל בפריז ומרכז החלל בסיאטל ומלזיה.
באוקטובר 2003 קורליס הצטרף לחברו הטוב ביותר, קופץ בסיס מקצועי אוסטרלי בשם דואיין וסטון: קורליס היה אמור לעוף מתחת לגשר רויאל גורג' (Royal Gorge Bridge), בזמן שתפקידו של וטסון היה לחלוף מעל הגשר, אך וסטון התנגש בגשר במהירות מוערכת של כ-190 קמ"ש ונהרג.
באפריל 2006 ניסה לבצע קפיצת בסיס מנקודת התצפית בקומה ה-86 בבניין אמפייר סטייט בניו יורק, בעודו לבוש בחליפת צניחה ועם מצלמה לראשו.
אך הוא הופסק על ידי האבטחה ומשטרת העיר עצרה אותו.
קורליס נתבע על המעשה, ולבסוף נגזרו עליו 100 שעות עבודות שירות ונאסר עליו להיכנס לבניין.
קורליס, שהיה מארח בתוכנית של ערוץ דיסקברי, פוטר לאחר תקרית זו.
ביולי 2011, בשווייץ, קורליס היה הראשון שעף דרך מפל מים בחליפת כנפיים.
בספטמבר 2011 קפץ מהליקופטר מגובה של כ-1,820 מטר ועף דרך מבנה קשתי בהר טיאנמן שבסין.
בסופו של דבר הוא נחת עם מצנחו על גשר.
בינואר 2012, לאחר שקפץ מהר השולחן בקייפטאון, דרום אפריקה, קורליס התנגש בסלע והצליח לפתוח את מצנחו ברגע האחרון, אך נפצע קשה (סרטון של האירוע פורסם).
כעבור מספר חודשים החלים וחזר לפעילות.
ג'ארד סאלינג'ר הוא כדורסלן אמריקאי המשחק בעמדת הפורוורד.
סאלינג'ר נולד בקולומבוס שבאוהיו ובנערותו למד בתיכון "נורת'לנד" שבעיר, ושיחק כדורסל במדי קבוצתו.
הוא הוזמן להשתתף במשחק מקדונלד'ס אול-אמריקן ואף נבחר לשחקן המצטיין של המשחק, במשותף עם הריסון בארנס, ונחשב לאחד השחקנים הבכירים בגיוסים למכללות.
לאחר סיום לימודיו התיכוניים, בחר סאלינג'ר לשחק במדי קבוצת הכדורסל של אוניברסיטת המדינה של אוהיו המשחקת בחטיבת ה"ביג 10" של ה-NCAA.
הוא סייע לקבוצה להעפיל לטורניר אליפות המכללות בו הגיעה עד לשלב שמינית-גמר הטורניר, בטרם נכנעה לאוניברסיטת קנטקי בתוצאה 62-60.
כ רשם סאלינג'ר ממוצעים של 17.5 נקודות ו-9.2 ריבאונדים למשחק ובסיום העונה נבחר לחמישיית העונה בחטיבה ולחמישיית העונה במכללות ואף היה אחד המועמדים הסופיים לפרס נייסמית' ופרס וודן.
בטורניר המכללות אוהיו הגיעו לפיינל פור הטורניר, שם הפסידו לאוניברסיטת קנזס.
לאחר שנתיים בלבד העמיד עצמו סאלינג'ר לבחירה בדראפט ה-NBA, ונבחר בבחירה ה-21 על ידי הבוסטון סלטיקס.
ב-17 בנובמבר 2012, הגיע סאלינג'ר לדאבל-דאבל הראשון בקריירה שלו, כאשר קלע 12 נקודות וקלט 11 ריבאונדים נגד הטורונטו ראפטורס ובחודש ינואר קבע שיא קריירה כשקטף 16 ריבאונדים בניצחון על פיניקס סאנס.
בעקבות פציעה בגבו, שאילצה אותו לעבור ניתוח כבר בחודש פברואר, החמיץ סאלינג'ר את שארית העונה לאחר 45 משחקים בלבד.
לקראת עונת חתם סלינג'ר לעונה אחת במדי טורונטו ראפטורס.
באמצע העונה הועבר בטרייד בתמורה לפי ג'יי טאקר אל פיניקס סאנס שניפתה אותו מסגל הקבוצה מיד לאחר המעבר.
ג'ארד סקוט גילמור הוא שחקן אמריקאי הידוע בעיקר בזכות תפקידיו כהנרי מילס בסדרה עד עצם היום הזה וכבובי דרייפר בסדרה מד מן.
בשנת 2012 הוא זכה בפרס האמן הצעיר לשחקן הטוב ביותר בסדרת טלוויזיה.
גילמור נולד בסן דייגו, קליפורניה.
למד שנתיים בבית ספר להכשרת שחקנים, דוגמנים, וזמרים ע"ש ג'ון רוברט פאוורס בסן דייגו.
על פי וראייטי, גילמור החל את קריירת המשחק שלו שלא במתכוון, לאחר שהגיע לציידי כישרונות שהיו מעוניינים באחותו התאומה, טיילור.
לאחר אודישנים רבים, השיג עבודות בדוגמנות ומשחק בפרסומות.
בשנת 2009 לוהק גילמור לדמותו של בובי דרייפר, אותה גילמו שני שחקנים נוספים: אהרון ארט ומיקוול האקווי.
ב-2011 עזב גילמור את מד מן ולוהק לסדרה "עד עצם היום הזה".
הוא גילם את דמותו של הנרי מילס, דמות ראשית בסדרה, במשך 6 עונות.
יוצרי הסדרה, אדם הורביץ ואדי קיציס, אמרו על דמותו של הנרי כי היא דמות מורכבת מצד אחד, אך מצד שני מאוד רגישה.
גילמור ענה מאוד על אופייה הנדרש של הדמות.
לדבריו "אני מתחבר להנרי כיוון שאני גם בן 11 ויש לי דמיון טוב מאוד.
אני נהנה להמציא ולשחק משחקים במציאות חלופית בעצמי".
בטקס פרסי האמן הצעיר מספר 33, זכה גילמור בפרס עבור הביצועים הטובים ביותר בסדרת טלוויזיה.
בשנה שלאחר מכן היה מועמד בשנית לקבלת אותו פרס, אך לא זכה.
גילמור היה אחד משחקני מד מן כאשר הסדרה זכתה בפרס גילדת שחקני המסך על ביצוע מעולה של אנסמבל בסדרת דרמה בשנת 2010 לעונה 3.
ג'בארי עלי פארקר הוא כדורסלן אמריקאי המשחק בעמדות הסמול פורוורד והפאוור פורוורד, בקבוצת פרטיזן בלגרד מהליגה האדריאטית והיורוליג.
ב-17 באפריל 2014 הכריז פארקר על התמודדותו בדראפט ה-NBA 2014 בראיון בלעדי בספורטס אילוסטרייטד.
ב-26 ביוני נבחר פארקר במקום השני על ידי קבוצת מילווקי באקס.
ב-29 באוקטובר ערך את משחק הבכורה שלו במשחק נגד קבוצת שארלוט הורנטס.
הוא שיחק 37 דקות, קלע 8 נקודות, ליקט 4 ריבאונדים, חטיפה אחת ואסיסט אחד במשחק, שהסתיים בהפסד קבוצתו 106 - 108 לאחר הארכה.
ב-19 בנובמבר הוא קבע שיא קריירה בליגה כשקלע 23 נקודות בניצחון קבוצתו על ברוקלין נטס לאחר שלוש הארכות.
הוא נבחר לרוקי חודש אוקטובר/נובמבר של המזרח.
ב-15 בדצמבר 2014 נפצע פארקר וסיים את העונה.
ב-29 בפברואר 2016 שיפר את שיאו האישי כשקלע 36 נקודות במשחק מול יוסטון רוקטס.
לקראת עונת חתם על חוזה לשנתיים בשיקגו בולס, עבור כ-40 מיליון דולר.
ב-6 בפברואר 2019 הועבר בטרייד לוושינגטון ויזארדס, יחד עם בובי פורטיס, בתמורה לאוטו פורטר.
ביולי 2019 חתם פארקר על חוזה באטלנטה הוקס.
בפברואר 2020 הועבר יחד עם אלכס לן בטרייד לסקרמנטו קינגס, בתמורה לדוויין דדמון.
במרץ 2021 שוחרר על ידי הקינגס.
באפריל 2021 חתם על חוזה לעונה וחצי בבוסטון סלטיקס כשחקן חופשי.
באוקטובר 2021 שוחרר מבוסטון, ומיד חתם בה על חוזה חדש.
בינואר 2022 שוחרר שוב ולאחר מכן לא חזר לשחק בקבוצה.
ב-7 באוגוסט 2023 עזב פארקר את ה-NBA לראשונה בקריירה שלו וחתם בברצלונה מהיורוליג כמחליף לניקולה מירוטיץ' שעבר לארמאני מילאנו.
ג'ארד קורי קושנר הוא איש עסקים יהודי-אמריקאי אשר שימש כיועץ בכיר לחמיו, נשיא ארצות הברית דונלד טראמפ בקדנציה הראשונה שלו כנשיא.
קושנר הוא הבעלים העיקרי של חברת הנדל"ן "קושנר נכסים" ושל העיתון "ניו יורק אובזרוור".
הוא נשוי לאיוונקה טראמפ, בתו של נשיא ארצות הברית דונלד טראמפ.
בבחירות לנשיאות ארצות הברית 2016 התמקד בקמפיין המדיה הדיגיטלית של חותנו.
לקושנר תפקיד מרכזי ביצירת תוכנית השלום של הנשיא טראמפ.
כמו כן הנהיג והוביל את השיחות שהולידו את הסכמי אברהם בין ישראל לאיחוד האמירויות הערביות ובחריין.
השתתף בשיחות המשא ומתן שהובילו לחתימת הסכם ישראל–חמאס לסיום זירת רצועת עזה במלחמת חרבות ברזל באוקטובר 2025.
קושנר (שמו העברי: יואל חיים) הוא בנו הבכור של איש העסקים צ'ארלס קושנר, ונכד לניצולי שואה שהיגרו לארצות הברית מנבהרודק שבבלארוס בשנת 1949. הוא נולד בליווינגסטון שבניו ג'רזי, התחנך במשפחה יהודית-אורתודוקסית-מודרנית, ולמד בישיבה תיכונית "".
הוא בוגר אוניברסיטת הרווארד ואוניברסיטת ניו יורק.
בשנת 2004 החל אביו צ'ארלס לרצות עונש של שנתיים בכלא לאחר שהורשע בהעלמת מס, תרומות בלתי-חוקיות ושיבוש הליכי משפט.
בעקבות זאת, החל קושנר הבן לנהל את החברה המשפחתית במקומו.
ב-2006 רכש ב-10 מיליון דולר את ה"ניו יורק אובזרוור".
ב-2007 הוביל רכישת בניין משרדים בשדרה החמישית 666 בניו יורק תמורת 1.8 מיליארד דולר.
זו הייתה הרכישה הגדולה ביותר עד אז של בניין בארצות הברית.
ב-2008 מונה באופן רשמי למנכ"ל "קושנר קומפניז".
ב-2014 הקים קושנר עם אחיו הצעיר ג'ושוע, את חברת קאדר (Cadre), פלטפורמה מקוונת להשקעה בנדל"ן, שבה השקיע ג'ורג' סורוס 250 מיליון דולר.
ב-2015 רכש מאפריקה ישראל להשקעות 50% מבניין הטיימס סקוור, ב-295 מיליון דולר.
קושנר הצטרף לקמפיין של חותנו דונלד טראמפ מיד לאחר שזה הודיע ב-16 ביוני 2015 על התמודדותו בבחירות לנשיאות ב-2016 מטעם המפלגה הרפובליקאית.
ביוני 2016 פיטר טראמפ, בהמלצתו של קושנר, את קורי לבנדובסקי, מנהל קמפיין הבחירות שלו.
ב-20 בינואר 2017 מונה קושנר, לצד סטיבן מילר, כאחד משני יועציו הבכירים של הנשיא טראמפ.
ב-25 במאי 2017 דווח כי קושנר נמצא תחת בחינה במסגרת חקירת המעורבות הרוסית בבחירות לנשיאות בארצות הברית וקשרים פוטנציאליים בין קמפיין טראמפ לממשלת רוסיה.
בפברואר 2018 החל התובע המיוחד רוברט מולר, החוקר את מעורבות רוסיה בבחירות לנשיאות בארצות הברית בשנת 2016, לבחון אם לקשריו העסקיים של קושנר עם גורמים בטורקיה, במפרץ הפרסי, ברוסיה ועוד הייתה השפעה על מדיניות החוץ של הממשל.
עסקת המאה של ממשל טראמפ, והסכמי אברהם
טראמפ מינה את קושנר לנהל את המשא ומתן בתהליך השלום הישראלי-פלסטיני הוא תכנן עם אחרים את תוכנית השלום של הנשיא טראמפ שנודעה גם כ"עסקת המאה" בבית הלבן.
לקושנר, כיועצו הבכיר של הנשיא האמריקני טראמפ לענייני המזרח התיכון, היה תפקיד מכריע בשיחות להסכמי הנורמליזציה שנחתמו בין ישראל לבין איחוד האמירויות ואחר-כך גם לבין בחריין, שנודעו בשם הסכמי אברהם.
בפברואר 2021 הוכרז קושנר כמועמד לפרס נובל לשלום, יחד עם סגנו אבי ברקוביץ', על חלקם בהסכמי אברהם.
מאוחר יותר, היה אחראי גם על הסכמי הנורמליזציה בין ישראל לבין מרוקו, שגם-כן נחתמו כחלק מהסכמי אברהם.
במהלך מעורבותו של קושנר בהסכמי אברהם הוא פיתח קשרים פיננסיים ענפים עם קטר.
בשנת 2018 חילצה חברה המקושרת לממשלת קטר את חברת הנדל"ן של משפחת קושנר, אחרי שנקלעה לחובות כבדים.
בשנת 2022 קיבל קושנר כרטיסי VIP לו ולמשפחתו למונדיאל 2022 בקטר.
באפריל 2023 דיווחו הניו יורק טיימס ורויטרס כי קרנות של קטר והאמירויות השקיעו מאות מיליוני דולרים בקרן השקעות פרטית של קושנר, אפיניטי פרטנרס.
ביולי 2024 נפתחה חקירה על ידי ועדת הכספים של הסנאט של ארצות הברית, בחשד שקרן ההשקעות של קושנר הוקמה מתוך אינטרסים פוליטיים ולא עסקיים, וכן כי קושנר השתמש במעמדו כדי להעניק לממשלות זרות גישה להחלטות מדיניות אמריקאיות תמורת השקעה כספית בעסקיו.
בספטמבר 2025 קושנר רכש את חברת משחקי הווידאו Electronic Arts ב-55 מיליארד דולר, בעסקת ענק שמומנה באופן חלקי על ידי קטר.
ב-2007 החל מערכת יחסים זוגית עם איוונקה טראמפ.
ביולי 2009 היא התגיירה גיור אורתודוקסי-מודרני, וב-25 באוקטובר 2009 הם נישאו.
לזוג שלושה ילדים והם שומרים תורה ומצוות כדת היהודית.
וכן חגגו בת מצווה כמנהג היהודי יחד עם הסבא דונלד טראמפ.
גיסתו דרך אחיו הצעיר ג'ושוע קושנר היא הדוגמנית האמריקאית הגיורת, קרלי קלוס.
ב-2019 חלה בסרטן בלוטת התריס ועבר טיפול ניתוחי.
בנובמבר 2024 תרם קושנר מיליון דולר לצדקה עבור חב"ד באיחוד האמירויות, זאת בעקבות הרצח של שליח חב"ד הרב צבי קוגן.
ג'ארן ג'קסון הבן הוא כדורסלן אמריקאי המשחק בקבוצת יוטה ג'אז מליגת ה-NBA.
גובהו 2.11 מטרים והוא משחק בעמדות הפאוור פורוורד והסנטר.
בנו של כדורסלן העבר ג'ארן ג'קסון האב, אשר היה פעיל בין השנים 1989–2002. בשנת 2023 זכה ג'קסון בפרס שחקן ההגנה של העונה ב-NBA.
והוא השחקן הכי צעיר שזכה בתואר אחרי דווייט האוורד.
ג'קסון נולד בעיר פליינפילד שבניו ג'רזי, ולמד בבגרותו באינדיאנפוליס, אינדיאנה.
כתלמיד ב'תיכון פארק טודור' זכה פעמיים באליפות התיכונים של אינדיאנה, ובשנתו האחרונה בתיכון עבר ל'תיכון לה לומייר' אשר בעיר לה פורטה שבצפון אינדיאנה.
במהלך אותה עונה נבחר להשתתף במשחק מקדונלד'ס אול-אמריקן המציג את שחקני התיכונים המצטיינים בארצות הברית.
בסיום לימודיו התיכוניים בחר ללמוד באוניברסיטת המדינה של מישיגן, אשר את קבוצתה אימן טום איזו.
בעונתו היחידה בקבוצת הכדורסל של האוניברסיטה רשם ג'קסון ממוצעים של 10.9 נקודות, 5.8 ריבאונדים ו-3.0 חסימות למשחק.
הודות ליכולת מצוינת של כוכב הקבוצה מיילס ברידג'ס העפילה מישיגן סטייט לטורניר אליפות המכללות כמדורגת ראשונה במחוז ה-Big Ten, אך הודחה בסיבוב השני של הטורניר על ידי אוניברסיטת סירקיוז.
בסיום העונה נבחר ג'קסון לשחקן ההגנה של המחוז, ולחמישיית העונה השלישית של המחוז.
באפריל 2018 הודיע ג'קסון על כוונתו לוותר על שלוש שנות לימודיו הנותרות באוניברסיטה, ולהעמיד את עצמו לבחירה בדראפט ה-NBA.
בדראפט ה-NBA 2018 נבחר ג'קסון בבחירה הרביעית על ידי ממפיס גריזליס.
בפברואר 2019 נפצע בירך ונאלץ להחמיץ את 23 המשחקים האחרונים של העונה.
לאורך עונת הרוקי רשם ממוצעים של 13.8 נקודות, 4.7 ריבאונדים ו-1.4 חסימות למשחק, ובסיומה נבחר לחמישיית הרוקיז של העונה.
באוגוסט 2020 נפצע בברכו השמאלית, ונאלץ להחמיץ את המשך עונת .
בסיום עונת סייע ג'קסון לקבוצתו לסיים את העונה במקום השני במערב, ואף נבחר לשחקן ההגנה של העונה, לאחר רשם ממוצעים של: 18.61 נקודות, 6.76 ריבאונדים, חסם 3 זריקות למשחק, והוסיף חטיפה.
ג'קסון נבחר לשחקן ההגנה לעונת 2023/2024 בפעם השנייה ברציפות, והוא השחקן השני הכי צעיר בהיסטוריית ה-NBA.
ג'ארל ג'רום הוא שחקן אמריקאי, אשר ידוע בשל גילומו של קווין בסרט "אור ירח" וגילומו של קורי וייס בסדרת המקור של נטפליקס, "כשהם רואים אותנו", עליו זכה בפרס אמי לשחקן הטוב ביותר.
ג'רום נולד בשנת 1997 בניו יורק, ברובע הברונקס.
הוא ממוצא דומיניקני ומגדיר את עצמו כ"אפרו-לטינו".
ג'רומה למד משחק בתיכון לאמנויות פיורלו לה גוארדיה במנהטן.
את תפקיד המשחק הראשון שלו ערך ב-2016, בסרטו של בארי ג'נקינס, "אור ירח", כשגילם את קווין הנער, וזכה לתשבחות רבות על תפקידו.
ב-2019 גילם את קורי וייס בסדרת המקור של נטפליקס, "כשהם רואים אותנו".
בעוד שאר הדמויות החליפו שחקנים עקב התגברותם של הדמויות שלהם, ג'רומה המשיך לגלם את וייס כל הסדרה, מכיוון שהתבגר בזמן.
על גילומו של וייס זכה ג'רום בפרס אמי לשחקן ראשי מצטיין במיני סדרה או סרט.
+שנהסרטתפקידהערות2016אור ירחקווין כנער2018מפלצתאוסבאלדוקרב ראשוןעומארי2019Selah and the Spadesמוקסי2020קאובוי של אספלטסמוש2023ספיידרמן: ברחבי ממדי העכבישמיילס מוראלס / פראולר (אנ')דיבוב2024לא ניתן לעצירה (אנ') אנתוני רובלס (אנ')2027ספיידרמן: מעבר לממדי העכבישמיילס מוראלס / פראולר (אנ')דיבוב
+שנהסדרהתפקידהערות2017Talesדיקוןפרק: "Children's Story"2019-2017מר מרצדסג'רום רובינסוןתפקיד ראשי (3 עונות); 30 פרקים2019כשהם רואים אותנוקורי וייסמיני-סדרה
פרס אמי לשחקן הטוב ביותר במיני-סדרה או סרט טלוויזיה (2019)
פרס גילדת שחקני המסך לשחקן הטוב ביותר במיני-סדרה או בסרט טלוויזיה (אנ') (2019)Live in Front of a Studio Audienceג'ימי פירסוןפרק: "All in the Family and Good Times"2023Full Circleאקידמיני-סדרהאני מזל בתולה (אנ')קוטיתפקיד ראשי; 7 פרקים
מועמד פרס אינדפנדנט ספיריט להופעה הראשית הטובה ביותר בסדרה חדשה עם תסריט (2024)
ג'ארכ קריבכ הייתה סדרת טלוויזיה ללימוד ערבית, אשר שודרה בטלוויזיה החינוכית הישראלית והופקה בשנת 1979. הסדרה כללה 27 פרקים, כשרובם צולמו בשחור-לבן, וכל פרק ארך 20 דקות.
הפרקים הוקרנו במסגרת הסדרה ללימוד ערבית, "סלם ותעלם".
אבו ג'מיל (אשר נהג לציין את שמו הפרטי: איברהים מוסא) התאלמן ועבר לבית חדש בכפר יאסיף, או עין יאסיף כפי שנקרא בפי הערבים, שם הוא פוגש את שכניו החדשים: אדיב, אדיבה, וליד ואת הוריהם אבו ואום נג'יב (שהיה בנם הגדול).
בשלב מסוים נכנסת עז לביתו של אבו ג'מיל והוא מנסה לאתר את בעליה, לכשהתייאש הוא מתדפק על דלתות הבית ומבקש מים לשתות.
בשלב זה האישה שבבית שומעת את העז שהיא בעליה.
אבו ג'מיל מציע לה נישואים ובנישואיהם מסתיימת הסדרה.
ג'רוויס ברנסון קוקר הוא מוזיקאי בריטי הידוע בעיקר בתור סולן להקת פאלפ.
קוקר גודל על ידי אמו בשפילד, יחד עם אחותו סאסקיה.
האב ניגן לזמן קצר בלהקתו של ג'ו קוקר, שגם הוא משפילד ועזב את המשפחה כדי לנסוע לאוסטרליה, שם התחזה לאחיו של ג'ו קוקר.
בסוף שנות ה-70 הקים קוקר את להקת פאלפ יחד עם כמה מחבריו.
בהתחלה, ההרכב התחלף תדיר, כך שכל הרכב הצליח לנגן לכל היותר פעמיים ברציפות בדיוק באותו מערך.
לאחר כמה הופעות, כולל בשנת 1981 בתוכנית של מנחה הרדיו הבריטי ג'ון פיל, הוציאה פאלפ את אלבומה הראשון "It", שנכשל מסחרית.
בשנים שלאחר מכן, עבד קוקר במספר משרות חלקיות והלהקה ניגנה בכמה קונצרטים במרווחים לא קבועים ועם נגנים שונים.
באלבום השני של הלהקה, Freaks שיצא ב-1986, ג'רוויס היה החבר המייסד היחיד שנותר בלהקה.
הלהקה החלה להצליח רק בשנת 1994 עם האלבום His and hers וזכתה להצלחה בינלאומית עם אלבום Different class מ-1996 שכלל את שני הלהיטים הגדולים ביותר של הלהקה, Disco2000 ו-Common people.
במהלך פרסי BRIT 1996, מחה קוקר על הופעתו של מייקל ג'קסון על הבמה.
בזמן שג'קסון שר את השיר Earth Song, קוקר עלה לבמה, כמה אנשי צוות האבטחה ניסו להוריד אותו מהבמה, אך ללא הצלחה.
לאחר ההופעה, נעצר קוקר באשמת תקיפה אף על פי שלא נגע באיש.
חברת התקליטים של מייקל ג'קסון Epic גינתה את קוקר בפומבי למחרת.
ב-2001 יצא האלבום האחרון של פאלפ.
מאז גר קוקר באופן חלקי בפריז כדי לבלות עם בנו מנישואיו לקמיל בידו-ודינגטון.
בשנת 2003 הוציא קוקר אלבום עם להקתו Relaxed Muscle תחת השם הבדוי דארן ספונר.
בשנים הבאות עבד ככותב שירים עבור מריאן פיית'פול, שרלוט גינסבורג וננסי סינטרה.
בסרט הארי פוטר וגביע האש, קוקר מגלם את סולן להקה המופיעה בנשף הריקודים.
הכותרים שבוצעו הם שלו ונכללים באלבום הפסקול.
בשנת 2006 הוציא ג'רוויס קוקר את אלבום הסולו הראשון שלו, שנקרא בפשטות "Jarvis".
הסינגל הראשון היה "Running the World".
האלבום הופק על ידי סם לוקווד וג'ון ווטסון.
האחרון עזר לקוקר לכתוב את המילים.
אלבומו השני של ג'רוויס קוקר, Further Complications, יצא ב-2009 והופק על ידי סטיב אלביני.
קוקר מופיע כמנחה של תוכנית ה-BBC 6, שירות יום ראשון של ג'רוויס קוקר.
בשנת 2017 הוציאו קוקר והפסנתרן הקנדי צ'ילי גונזלס את התקליטור Room 29, מחזור שירים העוסק בסיפורים על מלון שאטו מרמונט ועל ראשיתו של מפעל החלומות ההוליוודי.
קוקר תרם את המילים, גונזלס את המוזיקה.
באותה שנה חתם קוקר על עסקה של 100,000 פאונד עם ספרי פינגווין.
נושא החוזה הוא ספר עם טקסטים ביוגרפיים, חיבורים, איורים ותמונות, שראה אור בסוף שנת 2020.
בשנת 2019, קוקר הוציא את הסינגל Must - I Evolve?
עם להקה חדשה בשם Jarv Is.
בשנת 2023 שיחק בתפקיד קטן ובו גילם קאובוי בסרטו של וס אנדרסון "אסטרואיד סיטי".
2003: לילה כבד עם...שריר רגוע (Sanctuary Records)
ג'בארי סמית' ג'וניור הוא כדורסלן אמריקאי המשחק בעמדת הפאוור פורוורד ביוסטון רוקטס.
אביו, ג'בארי סמית' , נבחר בבחירה ה-45 בדראפט 2000 ב-NBA ושיחק ארבע עונות בליגת ה-NBA.
סמית' ג'וניור העמיד ממוצעים של 24.5 נקודות, 10.8 ריבאונדים ו-2.8 חסימות למשחק בעונתו הראשונה בתיכון.
בעונתו השנייה העמיד ממוצעים של 24 נקודות, 10 ריבאונדים, שלוש חטיפות ושלוש חסימות למשחק.
באוקטובר 2020 בחר לשחק עבור קבוצת הכדורסל של אוניברסיטת אובורן.
ב-16 בפברואר 2022 רשם שיא עונתי כשקלע 31 נקודות בניצחון 94–80 על ונדרבילט.
בעונתו הראשונה והיחידה באוניברסיטה הוא העמיד ממוצעים של 16.9 נקודות, 7.4 ריבאונדים ושני אסיסטים למשחק.
ב-5 באפריל 2022 הכריז על מועמדותו לקראת דראפט 2022 ב-NBA, ועל פי מספר פרשנים היה המועמד המוביל לבחירה הראשונה בדראפט.
בדראפט נבחר סמית' ג'וניור בבחירה השלישית על ידי יוסטון רוקטס.
הוא הצטרף לסגל הקבוצה לקראת ליגת הקיץ של ה-NBA, ובמשחק הבכורה שלו בטורניר רשם 10 נקודות, שבעה ריבאונדים, שלושה אסיסטים וחטיפה בהפסד 91–77 לאורלנדו מג'יק.
ג'ארן לואיסון הוא שחקן יהודי-אמריקאי, אשר ידוע בעיקר בזכות תפקידו כבן גרוס בסדרת הטלוויזיה "אמת או חובה".
ג'ארן מיילס לואיסון גדל בדאלאס שבטקסס, למשפחה יהודית.
יש לו אחות בשם מיקאילה.
במשך 14 שנים הוא למד באקדמיית לוין, בית ספר יהודי קונסרבטיבי בדאלאס, שם לימדה אמו בגן ילדים, ובשנת 2019 סיים את לימודיו התיכוניים בבית הספר התיכון פירס בעיר ריצ'רדסון שבטקסס.
בתיכון, הוא היה קפטן נבחרת הפוטבול של האוניברסיטה והיה פעיל בתחום הרמת כוח.
בכיתה י"ב גילם את דמותו של ויליאם שייקספיר בעיבוד של בית ספרו לסרט "שייקספיר מאוהב" משנת 1998, וההפקה נבחרה להופיע בפסטיבל תספיאן הבינלאומי ב-2019.
בשנת 2019, לואיסון החל ללמוד באוניברסיטת דרום קליפורניה, שם סיים בשנת 2022 תואר ראשון בפסיכולוגיה לצד זיהוי פלילי וקרימינולוגיה.
הוא השתתף בצילומים ל"אמת או חובה" בזמן לימודיו כסטודנט.
לואיסון החל לשחק בגיל 5, כאשר בצהרון בו למד הייתה קבוצת תיאטרון, שחיברה אותו לסוכנות ייצוג.
לאחר שנרשם אצל סוכן קולנוע וטלוויזיה מדאלאס, הוא קיבל את תפקידו הראשון, דמותו של ג'ושוע בתוכנית הטלוויזיה "החברים של ברני", בה השתתף בפרקים ובקטעים שונים בין השנים 2008 ל-2011. מאז, הוא שיחק בסדרות טלוויזיה, סרטי טלוויזיה וסרטים שונים.
חלק מהתפקידים הללו כללו את משחק בנו של אדם סנדלר בסרט "גברים, נשים וילדים" משנת 2014. הוא גם גילם את הגרסה הצעירה של הדמות הראשית הוגי, בגילומו של אד הלמס, בסרט הקומדיה "תופסת" מ-2018.
התפקיד הגדול ביותר ששיחק היה כחלק מצוות השחקנים בסדרת הנעורים של נטפליקס "אמת או חובה", בה גילם את דמותו של בן גרוס.
שנהסדרה/סרטתפקיד הערות 2008–2009 החברים של ברניג'ושוע 4 פרקים 2010 Lone Star רוברט הצעיר פרק 1: "Pilot" 2012Bad Fairy רומן די'ריזו סרט טלוויזיה 2015Away and Back קייל פיטרסון סרט טלוויזיה 2020-הווה אמת או חובה בן גרוס דמות ראשית
שנהסרטתפקיד 2014Men, Women & Children ג'ק טרובי 2015Beyond the Farthest Star אדם הצעיר 2015A Horse Tale ג'קסון 2018 תופסת הוגי בן 18 2019 טומי הצעיר
ג'בארי דומיניק ווקר הוא כדורסלן אמריקאי המשחק בעמדות הסמול פורוורד והפאוור פורוורד בפורטלנד טרייל בלייזרס.
אביו, סמאקי , נבחר בבחירה התשיעית של דראפט ה-NBA 1996 ושיחק בליגה כעשור.
ווקר בחר לשחק כדורסל עבור קבוצת הכדורסל של אוניברסיטת קולורדו.
ב-14 בינואר 2021 רשם 23 נקודות ו-11 ריבאונדים בניצחון 89–60 על קליפורניה.
בפברואר הוא החמיץ שישה משחקים בשל פציעה ברגל.
ב-20 במרץ 2021 ווקר קלע שיא עונתי של 24 נקודות, כשהוא קולע 5 מ-5 מטווח שלוש הנקודות, בניצחון 96–73 על ג'ורג'טאון.
בשנתו הראשונה באוניברסיטה העמיד ממוצעים של 7.6 נקודות ו-4.3 ריבאונדים למשחק.
ב-25 בינואר 2022 ווקר השווה שיא קריירה וקלע 24 נקודות בניצחון 82–78 על אורגון.
בשנתו השנייה והאחרונה באוניברסיטה הוא העמיד ממוצעים של 14.6 נקודות ו-9.4 ריבאונדים למשחק.
בדראפט נבחר דייוויס בבחירה ה-57, אחת לפני האחרונה, על ידי פורטלנד טרייל בלייזרס.
הוא הצטרף לסגל הקבוצה לקראת טורניר ליגת הקיץ של ה-NBA, ובמשחק הבכורה שלו בטורניר קלע 11 נקודות והוסיף 7 ריבאונדים בהפסד 78–81 לדטרויט פיסטונס.
ב-13 ביולי 2022 חתם על חוזה רוקי בקבוצה.
סמואל ג'ארד טיילור הוא תומך עליונות לבנה אמריקאי ועורך של American Renaissance, מגזין מקוון הדוגל בתפיסת עולם ימנית קיצונית ונאו-נאצית (אם כי אינו אנטישמי), אשר נוסד על ידי טיילור ב-1990.
הוא גם נשיא ארגון האם של American Renaissance, New Century Foundation, שדרכו פורסמו רבים מספריו.
הוא חבר לשעבר במועצה המייעצת של The Occidental Quarterly ומנהל לשעבר של National Policy Institute, צוות חשיבה לאומני לבן במדינת וירג'יניה.
טיילור ורבים מהארגונים הקשורים אליו מואשמים בקידום אידאולוגיות גזעניות על ידי ארגוני זכויות אדם, תקשורת ואנשי אקדמיה החוקרים גזענות בארצות הברית.
טיילור נולד ב-15 בספטמבר 1951 להורים מיסיונרים נוצרים מווירג'יניה בקובה, יפן.
הוא חי ביפן עד גיל 16 ולמד בבתי ספר יפניים עד גיל 12, כך למד לדבר יפנית.
הוא למד באוניברסיטת ייל, שם סיים תואר ראשון בפילוסופיה בשנת 1973. לאחר מכן בילה טיילור שלוש שנים בצרפת וקיבל תואר שני בכלכלה בינלאומית במכון למדע המדינה פריז ב-1978. בין לבין, הוא עבד וטייל רבות במערב אפריקה, ושיפר את הצרפתית שלו באזורים הפרנקופוניים של היבשת.
טיילור יודע צרפתית, יפנית ואנגלית ברמה שוטפת.
טיילור עבד כפקיד הלוואות בינלאומי עבור Manufacturers Hanover Corporation מ-1978 עד 1981, וכעורך בחוף המערבי של PC Magazine מ-1983 עד 1988. הוא גם לימד יפנית בHarvard Summer School, ועבד בתור מתרגם בבתי משפט.
בשנות ה-80, בזמן הצמיחה הכלכלית החזקה של המדינה, טיילור נתפס כ"מומחה ליפן" בתקשורת המיינסטרים.
למרות הביקורת שלו לגבי היבטים מסוימים של התרבות היפנית, טיילור טען שהחברה היפנית הצליחה יותר בפתרון בעיות חברתיות מאשר המערב, ויש בה שיעורי פשיעה נמוכים יותר ורמת חיים דומה או גבוהה יותר.
עד שנות השלושים המוקדמות לחייו, טיילור החזיק בנקודת המבט ליברלית וקוסמופוליטית הנפוצה בסביבת העבודה שלו.
החל משנות השלושים לחייו השתכנע שבני האדם הם שבטיים באופיים וברגשותיהם, ושקיימים הבדלים בין בני אדם מבחינת כישרון, מזג ויכולת.
באמצע שנות ה-80, החל להתעניין בביולוגיה אבולוציונית ופסיכולוגיה אבולוציונית, במיוחד בעבודות השנויות במחלוקת של ריצ'רד לין, פיליפ רשטון והלמות' ניבורג, והגיע למסקנה שהבדלים בין בני אדם הם ברובם ממקור גנטי, ולכן כמעט בלתי ניתנים לשינוי.
הניסים החברתיים של יפן, אמר טיילור ב-1991 תחת שם העט סטיבן האוול, נבעו בחלקם מההומוגניות הגזעית והתרבותית של יפן.
בנובמבר 1990 הקים ופרסם את הגיליון הראשון של הירחון American Renaissance.
רבים מהמאמרים המוקדמים נכתבו על ידי טיילור בעצמו ועסקו בהסברה הגזעית הלבנה ברמה אינטלקטואלית גבוהה יותר מהשיח המסורתי ששלט בתקשורת באותה תקופה.
כתב העת הפסיק את פרסומו המודפס בשנת 2012 כדי להתמקד בפורמט יומי של מגזין אינטרנט.
בשנת 1992, טיילור פרסם ספר בשם Paved with Good Intentions ובו הוא מבקר את מה שנראה בעיניו מדיניות רווחה לא חכמה אשר תרמה למצב הכלכלי של תת-המעמד האפרו-אמריקאי.
בניגוד לרבים ממאמריו ב-American Renaissance, הספר נמנע מטיעון גנטי בשל החשש שלא יוכל לפרסם אותו אם יכלול מידע על הבדלי IQ.
בשנת 1994, הוא נקרא על ידי צוות ההגנה במשפט רצח בין אנשים "שחורים" בפורט וורת', טקסס, לתת עדות מומחה על ההיבטים הקשורים לגזע.
לפני שהעיד במשפט, טיילור, שהוצג כ"מומחה ומחבר על יחסי גזע" על ידי הוושינגטון פוסט, כינה גברים שחורים צעירים "האנשים המסוכנים ביותר באמריקה" והוסיף "יש לקחת זאת בחשבון בשיפוט האם זה היה סביר עבור הנאשם לחשוב שזה מצב מסוג 'להרוג או להיהרג' ".
טיילור תואר כלאומן לבן, חסיד עליונות לבנה וגזענות על ידי ארגוני זכויות אזרח, תקשורת, אקדמאים החוקרים גזענות בארצות הברית ואחרים.
טיילור "דחה בתוקף" את היותו גזען, וטוען כי הוא במקום זאת "מאמין בריאליזם גזעי".
הוא גם ערער על התווית של עליונות לבנה, והעדיף לתאר את עצמו כ"סניגור של לבנים", וטוען שדעותיו על לאום וגזע הן "מתונות, הגיוניות ועקביות לחלוטין עם דעותיהם של רוב המדינאים הגדולים והנשיאים הקודמים של אמריקה".
סיקור חדשותי של טיילור קישר אותו עם הימין האלטרנטיבי.
טיילור הוא חסיד של גזענות מדעית והפרדה גזעית מרצון.
טיילור גם טוען שיש הבדלים גזעיים באינטליגנציה בין הקבוצות האתנו-גזעיות השונות ברחבי העולם.
טיילור טוען ששחורים הם בדרך כלל פחות אינטליגנטים מהיספנים, בעוד שהיספנים הם בדרך כלל פחות אינטליגנטים מלבנים, ולבנים הם בדרך כלל פחות אינטליגנטים מיוצאי מזרח אסיה: "אני חושב שהאסיאתים עדיפים מבחינה אובייקטיבית על הלבנים כמעט בכל מדד הצלחה.
זה לא אומר שאני רוצה שאמריקה תהפוך לאסיאתית.
אני חושב שלכל עם יש זכות להיות עצמו, וזה מתברר בין אם אנחנו מדברים על איריאן ג'איה או על טיבט, לצורך העניין".
טיילור מתאר את עצמו כתומך באינטרסים לבנים.
הוא מצהיר שהירחון שלו, American Renaissance, נוסד כדי לספק קול לאינטרסים כאלה, וטוען שעבודתו מקבילה לקבוצות אחרות הדוגלות באינטרסים אתניים או גזעיים.
אולם American Renaissance תואר כפרסום של עליונות לבנה ו"פורום לסופרים המזלזלים ביכולותיהם של מיעוטים".
בכתב העת בשנת 2005, הוא קבע, "שחורים ולבנים הם שונים.
כשהשחורים נשארים לגמרי לנפשם, הציוויליזציה המערבית – כל סוג של ציוויליזציה – נעלם." מאמר משנת 2005 ב - Pittsburgh Post-Gazette תיאר את טיילור כ"גזען במסווה של מומחה".
טיילור מציג את פרויקט ההפרדה שלו כמבוסס על חירויות אזרחיות וחופש ההתאגדות, ותיאר את ההפרדה על ידי הממשלה כבלתי צודקת מבחינה מוסרית.
הוא מאמין שכל החוקים נגד אפליה "מחוק זכויות האזרח של 1964 ואילך" הם הרחבה בלתי מתקבלת על הדעת של הכוח הפדרלי.
טיילור גם מתנגד לחוקים נגד מיזוג כפוגעים בחופש ההתאגדות של אזרחים פרטיים.
טיילור מאמין שהחברה האמריקנית הרב-גזעית "נדונה לכישלון", וכי קבוצות לא-לבנות לא צריכות להוות חלק משמעותי מהאוכלוסייה האמריקאית, במיוחד היספנים, אפריקאים, אפרו-קריבים תושבי המזרח התיכון, ואפילו צפון-אסייתים, אותם הוא מעריך מאוד.
לפיכך הוא תומך במדיניות הגירה שתעדיף מהגרים לבנים על פני קבוצות אחרות.
טיילור אמר: "לבנים ראויים למולדת", וכשנשאל על מדיניות ההגירה בארצות הברית שהתקבלה ב-1965, במסגרת חוק הארט-סלר, אמר כי "הלבנים עושים טעות איומה כשהם מפעילים כוחות שיפחיתו אותם למיעוט".
טיילור תומך בתאוריית הקונספירציה של רצח העם הלבן, ואירח את ה-Suidlanders בפודקאסט AmRen שלו כדי לדון בנושא, תוך עידוד תרומות לארגון הדרום אפריקאי.
טיילור מקבל יהודים לארגונו ורואה ביהודים אמריקאים בעלי ברית פוטנציאליים.
למרות שדוברים ממוצא יהודי השתתפו בוועידות American Renaissance, הוא מעולם לא ניסה למנוע קולות אנטישמיים.
עמדה זו עוררה מתיחות עם ארגונים אנטישמיים מהימין הקיצוני הטוענים כי יהודים חודרים לתנועותיהם.
בשנת 2006, פרצה התנגשות בוועידה אחת בין חסיד תורת הקונספירציה האנטישמי דייוויד דיוק לבין Michael H.
Hart, אסטרופיזיקאי יהודי שתומך ברעיונותיו של טיילור.עיתון הפורוורד דיווח כי טיילור "ניסה לעשות דה-נאציפיקציה של התנועה ולהרחיב את המעגל הלאומני הלבן כך שיכלול יהודים ממוצא אירופי.
אבל בעיני רבים בימין הקיצוני, להוציא את שנאת היהודים מהלאומיות הלבנה זה כמו להוציא את ישו מחג המולד - חילול קודש."
המרכז לחוק העוני הדרומי (SPLC) מעריך כי טיילור יוצא דופן בקרב הימין הרדיקלי ב"חוסר האנטישמיות שלו".
המדענית אליזבת בראיינט מורגנשטרן קובעת כי "בניגוד לאנשי עליונות לבנה רבים אחרים, טיילור אינו אנטישמי, ולמעשה מעודדת יהודים להצטרף למאבקו...
אולם רבים בתנועת העליונות הלבנה, נגד ההגירה לא מסכימים עם טיילור...
והוא היה נתון ללחץ אדיר לנתק את הקשר עם הקהילה היהודית".
טיילור תמך בקמפיין הנשיאותי של דונלד טראמפ, והקליט מסרים טלפוניים בכדי לתמוך בטראמפ לפני הפריימריז למפלגה הרפובליקנית.
טיילור השתתף בטקס ההשבעה של טראמפ עם כרטיסי VIP בשורה הראשונה, והוא תיאר את האירוע כ"סימן לעליית התודעה הלבנה".
דובר אמר ל-CNN כי המועמד "מתנער מכל ה-Super PACs שמציעים את תמיכתם וממשיך לעשות זאת".
כשנשאל על המסרים הטלפוניים בראיון ל-CNN, טראמפ הגיב "הייתי מתכחש לזה, אבל אני אגיד לך שאנשים כועסים מאוד".
מדיסון גרנט, מחבר הספר "The Passing of the Great Race" (1916), ולותרופ סטודארד, מחבר "הגאות העולה של הצבע" (1920), כל אחד מהם מושא למאמרים חגיגיים ב-American Renaissance, השפיעו וחיזקו את אמונתו של טיילור במולדות גזעיות נפרדות.
השמרנים הדרומיים סמואל פרנסיס וסם דיקסון, שהיו דוברים קבועים בוועידות American Renaissance, גם הם בעלי השפעה על דעותיו של טיילור.
לדברי החוקר ראסל ניילי, "שמרנות אזורית בדרום והחוויה של טיילור ביפן ללא ספק היו השפעות מכוננות על החשיבה שלו על גזע."
בתקווה שהפרויקט האתנו-לאומי שלו יהפוך לגלובאלי, טיילור ביקש ליצור קשרים עם מפלגות ימין קיצוני פופוליסטי באירופה כמו העצרת הלאומית של צרפת, UKIP של בריטניה, מפלגת החירות של אוסטריה, האלטרנטיבה לגרמניה של גרמניה ו-Vlaams Belang של פלנדריה.
ניילי מציינת כי נראה שלטיילור יש זיקה אינטלקטואלית מיוחדת לסופר הצרפתי הימין החדש גיום פיי, שספריו זכו לביקורת חיובית על ידי טיילור ב-American Renaissance ; שניהם מאמינים שאנשים לבנים צריכים להצטרף למאבק עולמי למען הישרדותם הגזעית, התרבותית והדמוגרפית.
לדברי ניילי, ייתכן שטיילור "תרם לעיצוב הימין הקיצוני בשנות ה-90 כמו וויליאם פ.
באקלי הבן המנוח בשנות ה-50 וה-60 טרם לבניית השמרנות האמריקאית שלאחר מלחמת העולם השנייה.
תנועת Alt Right ההולכת וגדלה באמריקה, חייבת הרבה מאוד למאמצי העבר של טיילור."
המרכז לחוק העוני הדרומי מתאר את טיילור כ"מציג חצר של רעיונות שהרוב יתאר כעליונות לבנה בגסות - מעין גרסה מודרנית של הקולוניאליסט המעודן אך הגזעני של פעם".
מארק פוטוק והיידי בייריך, כותבי "דו"ח המודיעין" (פרסום של SPLC), כתבו כי "ג'ארד טיילור הוא הפנים התרבותיות והקוסמופוליטיות של עליונות לבנה.
הוא הבחור שמספק את הכוח האינטלקטואלי, למעשה, לאנשי הקלאן של ימינו".
הם גם ציינו כי "American Renaissance הפך יותר ויותר חשוב עם השנים, והביא מידה של אינטלקטואליזם ורצינות לעולם הנשלט על ידי בריונים של עליונות לבנה".
ב-18 בדצמבר 2017, החשבון שלו, כמו גם החשבון של American Renaissance,הושעה על ידי טוויטר, לאחר שרשת זו אימצה כללים חדשים האוסרים על פעילות חשבונות הקשורים לקידום אלימות.
בפברואר 2018, טיילור הגיש תביעה נגד טוויטר בטענה שההשעיה מפרה את זכותו לחופש הביטוי.
התביעה של טיילור נדחתה, ובית משפט לערעורים אישר את הדחייה, והסכים ששירותים מקוונים יכולים לשלוט במה שמתפרסם באתרים שלהם.
במרץ 2019 אמר טיילור באתר האינטרנט שלו כי הוא נאסר מאזור שנגן למשך שנתיים ביוזמת פולין.
ג'ארד אוון מוסקוביץ' הוא פוליטיקאי יהודי-אמריקאי, המכהן כחבר בבית הנבחרים של ארצות הברית עבור המחוז ה-23 במדינת פלורידה מטעם המפלגה הדמוקרטית.
לפני כן שירת בבית הנבחרים של פלורידה.
מושקוביץ' נולד למשפחה יהודית בקורל ספרינגס בשנת 1980. הוא סיים תואר ראשון במדעי המדינה מאוניברסיטת ג'ורג' וושינגטון ודוקטור למשפטים מהמרכז למשפטים של שפרד ברוד באוניברסיטת נובה סאות'אסטרן.
לאחר סיום לימודיו עבד בחברת אשבריט איכות הסביבה כמנהל קשרי ממשל ויועץ כללי.
כאשר מחוזות החקיקה של המדינה שורטטו מחדש בשנת 2012, מוסקוביץ' בחר להתמודד במחוז 97 החדש, שהורכב מצפון מחוז ברוורד.
הוא זכה בפריימריז הדמוקרטי ללא התנגדות, והמשיך לבחירות הכלליות, שם התמודד נגד המועמד הרפובליקני ג'יימס גליסון, עליו גבר עם 69% מהקולות.
בשנים 2014 ו-2016, נבחר שוב לבית המחוקקים ללא התנגדות.
בשנת 2018, לאחר הטבח בתיכון דאגלס, מוסקוביץ' עזר לנסח את חוק הבטיחות בתיכון מרג'ורי סטונמן דאגלס הדו-מפלגתי, הצעת החוק המקיפה הראשונה מסוגה בתחום בריאות הנפש, בטיחות בתי ספר ושליטה בנשק מזה למעלה מ-20 שנה.
הצעת חוק זו העלתה את גיל רכישת הנשק ל-21, יצרה תקופת המתנה של שלושה ימים לרכישת נשק, הגבירה את דרישות האבטחה לבתי ספר ציבוריים, מימנה תוכניות פיקוח מרכזיות על בטיחות בתי הספר ושיפור שירותי בריאות הנפש לתלמידים.
ב-6 בדצמבר 2018, הודיע המושל הנבחר רון דה-דסנטיס, כי ימנה את מוסקוביץ' למנהל חטיבת חירום בפלורידה.
מוסקוביץ' התפטר מבית הנבחרים ונכנס לתפקידו ב-15 בינואר 2019. ב-15 בפברואר 2021, הודיע מוסקוביץ' על התפטרותו מהאגף לניהול חירום, תוך כדי שהדגיש על רצונו לסייע לאביו, שנאבק בסרטן הלבלב.
הוא עזב רשמית את תפקידו במאי 2021. ב-5 באוגוסט 2021, ראש עיריית מיאמי, דניאלה לוין קאווה, מינתה את מוסקוביץ' לייעץ לה בעניין מגפת הקורונה שפרצה במחוז מיאמי-דייד.
לאחר שחבר הקונגרס המכהן טד דויטש הודיע כי לא יתמודד פעם נוספת לתפקידו ב-2022, הכריז מוסקוביץ' על מועמדותו למחוז.
מוסקוביץ' ניצח בבחירות, כשגבר על המועמד הרפובליקני ג'ו באד.
הוא הושבע לתפקידו ב-3 בינואר 2023.
ב-1 בפברואר 2023, מוסקוביץ' היה אחד מ-12 הדמוקרטים שהצביעו בעד ההחלטה לסיום מצב החירום הלאומי בעקבות מגפת הקורונה.
בבית הנבחרים חבר מוסקוביץ' בוועדת החוץ ובוועדה לפיקוח ואחריות.
ג'ארל אמורין קוואנסה הוא כדורגלן אנגלי המשחק בעמדת הבלם בקבוצת באייר לברקוזן מהבונדסליגה.
קוואנסה הצטרף לאקדמיית הנוער של ליברפול בגיל 5 מקבוצת נוער מקומית.
הוא התקדם במעלה הקבוצות הצעירות ואף קפטן את קבוצת הנוער שהעפילה לגמר גביע הנוער האנגלי ב-2021. בינואר 2023, הושאל לבריסטול רוברס מהליגה השלישית וערך את הופעת הבכורה שלו בבוגרים.
ברמה הבינלאומית, קוואנסה שיחק בנבחרות הצעירות של אנגליה החל מגיל 16. הוא זכה עם נבחרת אנגליה עד גיל 19 באליפות אירופה ב-2022, כשהבקיע את שער הניצחון בחצי הגמר מול איטליה ובישל שער בגמר.
באוגוסט 2023, ערך קוואנסה את הופעת הבכורה שלו בקבוצה הבוגרת של ליברפול, כשנכנס כמחליף בניצחון 2 - 1 על ניוקאסל יונייטד בפרמייר ליג.
ב-2 ביולי 2025 חתם בבאייר לברקוזן בחוזה ל-5 שנים תמורת 30 מיליון אירו.
קוואנסה היה חלק מסגל הנבחרת לטורניר גביע העולם עד גיל 20 בשנת 2023.
ג'באט צ'ובאנלי (בטורקית: Cevat Çobanlı; 14 בספטמבר 1870 או 1871 – 13 במרץ 1938) היה מפקד צבאי של הצבא העות'מאני, שר המלחמה (Harbiye Nazırı) של האימפריה העות'מאנית וגנרל הצבא הטורקי שנודע בכך שגרם אבדות כבדות לציי מדינות ההסכמה במהלך מערכת הדרדנלים במלחמת העולם הראשונה.
ג'באט נולד ב-14 בספטמבר 1870 או ב-1871 בסולטנאחמט (איסטנבול, האימפריה העות'מאנית) אמו הייתה אמינה האנים ואביו היה מושיר שאקיר פאשא, ראש המטה של הצבא העות'מאני.
לאחר שסיים את לימודיו בבית הספר התיכון גלאטסראיי, הוא נרשם לאקדמיה הצבאית העות'מאנית (Mekteb-i Fünûn-u Harbiyye-i Şâhâne) ב-1888. הוא סיים את בית הספר כרביעי בכיתתו בשנת 1891 והצטרף לצבא העות'מאני כלוטננט משנה בחיל רגלים (Mülâzım-ı Sani).
הוא המשיך את לימודיו במכללה הצבאית העות'מאנית (Mekteb-i Erkân-ı Harbiye-i Şâhâne).
ב-1892 הועלה לדרגת לוטננט ראשון (Mülâzım-ı Evvel).
ב-1894 סיים את לימודיו במכללה הצבאית כקפטן מטה (Erkân-ı Harp Yüzbaşısı) והחל את שירותו במטה הכללי של הארמון (Mayet-i Seniyye Erkân-ı Harbiyesi) כשליש של הסולטאן.
הוא הועלה לדרגת קולונל ב-1900 ולגנרל כוכב אחד ב-1901. הוא הופקד על שיפור ההגנות של אדירנה לאחר כמה פריסות בחו"ל.
הוא הועלה לדרגת גנרל שני כוכבים ב-1906. בשנת 1909, כתוצאה מארגון מחדש של דרגות צבאיות (Tasfiye-i Rütbe Kanunu) הוא הורד בדרגה בשתי דרגות.
הוא כיהן כרמטכ"ל הארטילריה של ארמיית צ'טלקה כשפרצה מלחמת הבלקן השנייה ב-1913. הוא מונה לפקח בגבול בולגריה, וקיבל עיטור הצטיינות בזכות שירותו המצוין.
הוא מונה למפקד האזור המבוצר צ'נקלה ב-29 בנובמבר 1914. הוא נחשב לגיבור בשל גרימת אבדות כבדות לכוחות מדינות ההסכמה במהלך מערכת הדרדנלים.
הוא מונה למפקד הקורפוס ה-14 לקראת סוף 1915 והיה מעורב במלחמת החפירות שהתרחשה בשלב האחרון של אותו עימות.
לאחר ההגנה המוצלחת על גליפולי ותבוסתן של בעלות הברית, הוא מונה למפקד הקבוצה של האזור.
הוא גם שירת בקרב גליציה כמפקד הקורפוס ה-15. בתום המלחמה שירת בחזית ארץ ישראל.
לאחר כיבוש קונסטנטינופול על ידי כוחות מדינות ההסכמה, הוא נעצר על ידי הבריטים במרץ 1920 והוגלה למלטה.
לאחר ששוחרר, חזר לטורקיה ב-1922 והצטרף למוסטפא כמאל אטאטורק במלחמת העצמאות הטורקית.
הוא פיקד על החזית הג'יזרית נגד הכוחות האנגלו-צרפתיים.
על שירותיו במלחמה זכה במדליית העצמאות.
הוא נבחר לפרלמנט ב-1923 מ-Elaziğ בזמן שהיה עדיין חלק מהצבא.
הוא ייצג את טורקיה במהלך המשא ומתן הבינלאומי ב-1925 בנוגע למוסול.
בסופו של דבר הוא פרש לגמלאות ב-1934 עקב הגבלת גיל.
לאחר פרישתו, הוא התגורר באחוזה שלו ב-Göztepe.
הוא נפטר ב-13 במרץ 1938. הוא הובא למנוחות בבית הקברות Sahrayı Cedit.
בשנת 1988, הוא הועבר לבית הקברות הממלכתי של אנקרה.
הסופר ג'באט שאקיר קאבאיאצ'לי והציירות עליה ברגר ופחר אל-ניסא זייד היו אחיינו ואחייניותיו.
ג'ראד פול הוא תסריטאי, במאי ושחקן אמריקאי.
לאחר שסיים את לימודיו בתיכון, הוא עבר ללוס אנג'לס.
פול היה שותף ליצירתו והפיק את הקומדיה של פוקס "הכריש" בכיכובם של רוב לאו ופרד סבאג' .
הוא גם היה שותף לכתיבה ולבימוי של "מלך הכיתה" בכיכובם של ג'ק בלאק וג'יימס מרסדן, שהוקרן בפסטיבל סאנדנס ב-2015 על ידי IFC .
במהלך שנות ה-90 לפול היה תפקיד ב"סיינפלד" בתור דארין, ב"שפץ ביתך" בתור ג'ייסון ותפקיד חוזר בשנות ה-2000 ב"מונק".
בשנת 1999, הוא כיכב יחד עם ג'יי מור ב "Action" בתור התסריטאי אדם רפקין.
הסרטים שבהם הופיע כוללים את "שקרן שקרן", "לא יכול בלי", "The Shaggy Dog" ו"יס מן", שגם היה שותף לכתיבתו.
שנה סרט תפקיד הערות 1997 שקרן שקרן זיט בוי 2002 לא יכול בלי דאנקן 2005 Kicking & Screaming עובד ביונטאון Bewitched חַדרָן 2006 הכלב שאגי לארי 2008 יס מן רג'י שותף לכתיבה 2013 סרט 43 ביל 2015 מלך הכיתה במאי שותף וכותב שותף
ג'ארד מקיין הוא כדורסלן אמריקאי המשחק בעמדת הקלע בפילדלפיה 76' מליגת ה-NBA.
מקיין למד בתיכון סנטניאל שבעיר קורונה, קליפורניה, ובשנתו השלישית בקבוצת הכדורסל של בית הספר נבחר לשחקן השנה במדינה של Gatorade לאחר שהעמיד ממוצעים של 16.9 נקודות, 4.7 ריבאונדים וארבעה אסיסטים למשחק.
ב-2023 נבחר לשחק במשחק מקדונלד'ס אול-אמריקן ובנייקי הופ סאמיט וזכה שנית בפרס שחקן השנה בקליפורניה של Gatorade לאחר שרשם 17.7 נקודות, 7.1 ריבאונדים, ארבעה אסיסטים ו-1.5 חטיפות בממוצע למשחק.
בנוסף זכה מקיין בפרס מר כדורסל של קליפורניה, המוענק לשחקן התיכונים המצטיין במדינה.
מקיין דורג במקום ה-10 מבין כל מסיימי התיכונים בארצות הברית על ידי ESPN וב-18 במרץ 2022 התחייב לשחק כדורסל מכללות באוניברסיטת דיוק, על אף הצעות מאוניברסיטת גונזגה, אוניברסיטת לואיוויל ואוניברסיטת יוסטון.
הוא ערך את הופעת הבכורה שלו במכללות ב-6 בנובמבר 2023, וקלע 8 נקודות ב-15 דקות בניצחון 92–54 על דארטמות' ביג גרין.
ב-29 בינואר 2024 זכה מקיין בתואר רוקי השבוע של אזור ה-ACC לאחר שכיכב בניצחונות על אוניברסיטת קלמסון ואוניברסיטת לואיוויל, וב-17 בפברואר זכה בתואר פעם נוספת לאחר שקלע שיא קריירה של 35 נקודות בניצחון 76–67 על אוניברסיטת המדינה של פלורידה והשווה את שיאו של זאיון ויליאמסון ל בדיוק.
ב-31 במרץ הוא קלע 32 נקודות, מחצית מהנקודות של קבוצתו, בהפסד 64–76 לאוניברסיטת המדינה של קרוליינה הצפונית ברבע גמר טורניר אליפות המכללות בכדורסל.
בסיום העונה הוא נבחר לחמישיית הרוקיז ולנבחרת האקדמית של העונה באזור ה-ACC לאחר שהעמיד מממוצעים של 14.3 נקודות, 5 ריבאונדים ו-1.9 אסיסטים למשחק.
ב-13 באפריל 2024 הכריז מקיין על מועמדותו לדראפט ה-NBA לאחר שנה אחת בלבד במכללות.
ב-26 ביוני 2024 נבחר מקיין במקום ה-16 על ידי פילדלפיה 76' בדראפט ה-NBA 2024. וב-4 ביולי חתם על חוזהו בסיקרס.
מקיין ערך את הופעת הבכורה שלו בNBA ב-23 באוקטובר 2024, בהפסד 124-109 למילווקי באקס ובה קלע 4 נקודות והוריד 2 כדורים חוזרים.
ב-13 בנובמבר, קלע מקיין שיא קריירה של 34 נקודות וחילק 10 אסיסטים שגם הם שיא קריירה עבורו בהפסד 114-106 לקליבלנד קאבלירס.
בסיום אותו חודש הוכרז כרוקי החודש של האזור המזרחי, הוא שחקן הסיקרס הראשון מאז בן סימונס בחודש מרץ 2018 שזוכה לכבוד הזה.
ב-12 בדצמבר, הוכרז כי מקיין סובל מקרע במניסקוס בברכו השמאלית ולא יחזור לשחק "לתקופת זמן בלתי מוגבלת".
ב-10 בינואר 2025, הודיעו הסיקרס כי מקיין לא יחזור להמשך העונה לאחר שעבר ניתוח בברכו השמאלית ולמעשה סיים את עונת הרוקי שלו אחרי 23 משחקים בלבד.
ב-2022 זכה מקיין עם נבחרת ארצות הברית עד גיל 18 באליפות האמריקות לנוער ורשם 11.2 נקודות, 3 ריבאונדים ו-2.2 אסיסטים למשחק.
מקיין הוא אושיית רשת, ונכון לדצמבר 2024 יש לו 1.5 מיליון עוקבים באינסטגרם ו-4.6 מיליון עוקבים בטיקטוק.
וכ-224 אלף רשומים ביוטיוב הוא צובע את ציפורניו בלק ציפורניים ומבצע טיפולי מניקור ופדיקור.
גְ'בָּאל אל-בּוטם הוא כפר שיעי לבנוני בנפת צור, מחוז דרום לבנון.
הכפר שוכן על שתי גבעות סמוכות, בגובה ממוצע של 360 מטרים מעל פני הים, כ-20 קילומטרים מזרחית לעיר צור, כ-12 קילומטרים בקוו אווירי צפונית לגבול ישראל (זרעית).
הכפר שוכן כ-3.5 קילומטרים מזרחית לכפר זיבקין וכ-3.5 קילומטרים דרומית לכפר צדיקין.
הגבעות באזור כולו נקראות "ג'באל בוטם".
פירוש המילה "גְ'בָּאל" בערבית הוא "הרים" או "גבעות", ופירוש המילה "בוטם" הוא פיסטוק, שגדל בשטחים נרחבים באזור הסובב את הכפר.
כ-99% מתושבי הכפר הם מוסלמים שיעים.
בשנת 2014 היו רשומים 1,281 בעלי זכות בחירה לפרלמנט הלבנוני, שכתובתם הייתה בג'באל אל-בוטם.
תושבי הכפר מתפרנסים מחקלאות: מטעים, טבק וגידול בעלי חיים.
חלק מהתושבים היגרו לארצות אחרות ומסייעים לקרוביהם בכפר.
במסגרת מלחמת חרבות ברזל תקף צה"ל מטרות של החזבאללה בכפר ובסביבתו.
גְ'בָּאע הוא כפר שיעי לבנוני השייך לנפת א-נבטיה שבמחוז א-נבטיה.
מרכז הכפר נמצא בגובה של 770 מטר מעל פני הים, חלק מהבתים בנויים בגובה של כ-560 מטר וחלקם בנויים בגובה 1,410 מטר מעל פני הים.
ג'באע נמצאת במרחק כ-17 קילומטרים צפונית לעיר המחוז א-נבטיה, כ-2 קילומטרים צפונית לעין בוסוואר וכ-2 קילומטרים מזרחית ל
רוב האדמות הניתנות לעיבוד נטועות עצי פרי.
הכפר שוכן בתוך נוף ירוק של יערות ומטעים ובשל גובהו נשקף ממנו נוף רחב, עד לים התיכון.
בכפר ובסביבתו ישנם מעל 360 מעיינות שופעי מים.
הכפר נחשב לאחד מאזורי הנופש החשובים ביותר לתושבי א-נבטיה, צידון וכל תושבי האזור.
בכפר ובסביבתו נבנו מספר בתי מלון ונפתחו בתי קפה ומסעדות.
השם ג'באע מיוחס לשורש השמי "ג'בע", שפירושו גבעה או הרים.
בפי העם יש לכפר שם נוסף: גְ'בָּאע אל-חָלָאוֶוה שפירושו "ג'באע המתוקה".
שם זה ניתן, ככל הנראה, כדי להבדיל בינו לבין כפרים אחרים בלבנון (אזור השוף) ובארץ ישראל (גבע, גבע בנימין).
יש שני הסברים אפשריים להוספת המילה "מתיקות".
האחד, בשל הנוף היפה והאוויר הטוב, והשני, שזהו היישוב הראשון שבו ייצרו חלווה מטחינה (קודם לכן השתמשו רק במולסה).
בדרום מערב הכפר ישנם קברים חצובים בסלע, ככל הנראה מהתקופה הרומית, אך לא היו חפירות ארכאולוגיות מסודרות.
במרכז הכפר ישנן חורבות של מנזר וכן של טירה מבוצרת שנבנתה בתקופה העות'מאנית ושימשה ארמון לשליטי האזור.
בעבר, ג'באע, ג'זין ו היו מרכזים ללימודי דת ולחכמי ג'בל עאמל.
אחד מהם היה השייח' (1505–1559) הידוע בתוארו "השהיד השני" (الشهيد الثاني).
בחיפושיו אחרי ידע דתי, הוא יצא מג'באע למקומות רבים באזור ומחוצה לו, כמו: מצרים, סוריה, עיראק, חצי האי ערב, ירושלים ואף הגיע לקונסטנטינופול.
בשלב מסוים הוא ניהל את בית הספר ללימודי דת והלכה, בבעלבכ ואנשי דת וחוקרים רבים הגיעו ללמוד מפיו.
בין היתר הוא נודע ביכולותיו ללמד הלכה, תוך ניתוח והשוואה בין חמש האסכולות באסלאם: הג'עפריה, המאלכיה, החנפיה, השאפעיה והחנבליה.
כינויו "השהיד השני" ניתן לו לאחר שהוצא להורג בשנת 1558 בעקבות האשמתו על ידי הסולטאן העות'מאני בכפירה.
רבים מכתביו ממשיכים לשמש כמקורות לימוד בעולם השיעי.
בשנת 2014 היו רשומים בכפר 1,095 בעלי זכות בחירה לפרלמנט הלבנוני, רובם שיעים ו-37 (3.4%) נוצרים.
ג'ארהד הוא סרט דרמת מלחמה אמריקאי משנת 2005, בבימויו של סם מנדס, המבוסס על ספר הזיכרונות מאת אנתוני סוופורד.
בסרט מככבים ג'ייק ג'ילנהול, ג'יימי פוקס, פיטר סארסגארד, לוקאס בלאק וכריס קופר.
הסרט מתאר את חוויותיו של סוופורד כחייל נחתים אמריקאי במהלך מלחמת המפרץ הראשונה, תוך התמקדות בתחושות התסכול והשעמום של החיילים הנמצאים במצב של המתנה מתמשכת ללחימה.
הסרט הופק בתקציב של 72 מיליון דולר והכניס כ-97 מיליון דולר ברחבי העולם.
הסרט עוקב אחר אנתוני סוופורד, צעיר המתגייס לחיל הנחתים האמריקאי ומוצב כצלף במהלך מלחמת המפרץ הראשונה.
לאחר אימונים מפרכים, סוופורד וחבריו נשלחים לערב הסעודית, שם הם מתמודדים עם חום המדבר, שעמום ותסכול, בעוד הם ממתינים לפקודה להשתתף בלחימה.
הסרט מציג את ההשפעה הפסיכולוגית של ההמתנה הממושכת על החיילים, את האימונים האינטנסיביים ואת המתח הנובע מהציפייה לקרב שלא מגיע.
ג'ייק ג'ילנהול – אנתוני סוופורד, חייל נחתים וצלף.
ג'יימי פוקס – סמל סייקס, מפקד קשוח.
פיטר סארסגארד – אלן טרוי, חברו לצוות של סוופורד.
לוקאס בלאק – קרוגר, חייל ביחידה.
כריס קופר – לוטננט קולונל קאזינסקי, מפקד בכיר.
הסרט "ג'ארהד" קיבל ביקורות מעורבות.
באתר Rotten Tomatoes, הוא זכה לציון של 61% המבוסס על 196 ביקורות, עם הקונצנזוס: "הסרט מציג תמונה חזקה של חוויית החיילים במלחמה, אך חסר עומק עלילתי." באתר Metacritic, הסרט קיבל ציון ממוצע של 58 מתוך 100, המבוסס על 39 ביקורות, המעיד על "ביקורות מעורבות או ממוצעות".
מבקרים שיבחו את הבימוי של סם מנדס ואת הופעתו של ג'ייק ג'ילנהול, אך ציינו שהסרט אינו מספק תובנות חדשות על המלחמה.
יגיל הנקין ("טווידלדי") מאתר "עין הדג" כתב: "יש לציין לזכות הסרט את המשחק המצוין של רוב השחקנים אך הסרט הוא הסיינפלד של סרטי המלחמה: סרט על כלום..
סם מנדז יצר סרט בלי מסר"
ג'ארד סנדרס נולד במחוז סנט מרי שבלואיזיאנה, כבנם של החוואי ג'ארד יאנג סנדרס השני ושל אליזבת (לבית וופורד) סנדרס.
הוא למד בסנט צ'ארלס קולג' וב-1893 סיים לימודי בוגר אוניברסיטה בבית הספר למשפטים של אוניברסיטת טוליין.
בשנים 1890–1893 הוא היה עורך העיתון "סנט מארי בנאר" בפרנקלין, לואיזיאנה.
לאחר מכן הוא החל לעסוק בעריכת דין בעיר זו כשבמשרדו היה מאוחר יותר שותף דודנו, המושל לשעבר מרפי פוסטר.
ב-1892 נבחר סנדרס לבית הנבחרים של לואיזיאנה מטעם המפלגה הדמוקרטית, וכיהן בו עד שהובס בבחירות ב-1896. ב-1898 הוא היה נציג לוועידת החוקה של לואיזיאנה, שם הוא פעל לשלילת זכות ההצבעה מהאפרו-אמריקאים.
באותה שנה הוא נבחר שוב לבית הנבחרים של לואיזיאנה, ושנתיים לאחר מכן הוא היה ליושב הראש שלו.
ב-1904 הוא נבחר כסגן המושל, תפקיד בו הוא כיהן עד 1908.
באותה שנה נבחר סנדרס כמושל לואיזיאנה, והיה הראשון שנבחר לתפקיד זה במסגרת החוק החדש של המדינה לבחירות מקדימות.
לאחר שניצח בבחירות המקדימות של הדמוקרטים, הוא ניצח בבחירות הכלליות כשגרף 66,066 קולות בהשוואה ל-7,617 הקולות של מועמד המפלגה הרפובליקנית הנרי נ.
פר, ו-1,247 הקולות של מועמד המפלגה הסוציאליסטית ג'.
ב-20 במאי 1908 הושבע סנדרס כמושל לואיזיאנה ה-34. הוא הציג רעיונות לכמה צעדי חקיקה בנאום ההשבעה שלו, אך מתוכם אישר בית המחוקקים רק שלושה: חוק לאיסור הימורים במרוצים, חוק בנוגע להעסקת ילדים, וחוק לפיקוח על ברים.
במושב בית המחוקקים הבא עברו כמה הצעות חוק שיזם סנדרס, כולל חוקים שנגעו להחזר החוב המדינתי, תשלום גמלאות לוותיקי צבא הקונפדרציה, והטלת מס עבור מימון סלילת כבישים.
המיזם האחרון לא צלח באופן משמעותי בשל אי-הצלחה בגיוס כספים מספיקים למערכת הכבישים.
עם מותו של הסנטור סמואל מקאנרי, בחר בית המחוקקים של לואיזיאנה ביולי 1910 בסנדרס כמחליפו.
עם זאת, סנדרס נשאר בתפקידו כמושל, ובאוגוסט אותה שנה הוא החל בקידום מועמדותה של ניו אורלינס כאתר האפשרי לקיום התערוכה העולמית פנמה-פסיפיק , אך על אף מאמציו התערוכה התקיימה לבסוף בסן פרנסיסקו.
שארית תקופת כהונתו של סנדרס כמושל עמדה בסימן שיפורים בחינוך הציבורי, בעיקר בזכות מאמציו של המפקח הראשי המדינתי על החינוך, ט.
באותה תקופה היה בחוקת לואיזיאנה סעיף הגבלת כהונה, ולפיכך סיים סנדרס את כהונתו כמושל ב-20 במאי 1912.
לאחר סיום כהונתו כמושל פתח סנדרס משרד עורכי דין בניו אורלינס.
בהמשך הוא עבר לבוגלוסה, וב-1916 נבחר לבית הנבחרים של ארצות הברית מטעם מחוז הקונגרס השישי של לואיזיאנה, וכיהן בו בשנים 1917–1921. ב-1921 הוא גם היה נציג לוועידת החוקה של לואיזיאנה, וב-1924 היה נציג לוועידת הארצית של הדמוקרטים.
לקראת תום הקריירה הפוליטית שלו, היה סנדרס חלק מקואליציית מתנגדיו של יואי לונג במפלגה הדמוקרטית בלואיזיאנה.
באחד המקרים התכתשו השניים פיזית בלובי של מלון רוזוולט בניו אורלינס.
ב-1891 נשא סנדרס לאישה את עדה ורוניקה שאו, ולשניים נולד בן אחד, ג'ארד יאנג סנדרס הבן , שגם הוא כיהן כחבר בית הנבחרים של ארצות הברית.
השניים התגרשו ב-1912, וב-1916 נישא סנדרס בשנית לאמה דיקינסון.
ג'ארד סנדרס האב נפטר בבאטון רוז' ב-23 במרץ 1944. הוא נטמן בבית הקברות של פרנקלין.
ג'ארד פיירסטון הוא גולש מזחלות יהודי ממוצא אמריקאי המייצג את ישראל בענף מזחלות סקלטון.
עתיד לייצג את ישראל באולימפיאדת מילאנו – קורטינה ד'אמפצו (2026).
פיירסטון נולד וגדל בדרום פלורידה .
הוא התחרה באתלטיקה באוניברסיטת טוליין, וקיבל תואר דוקטור למשפטים מבית הספר למשפטים בנג'מין נ.
בשנת 2021 הקים יחד עם אדם אדלמן ארגון ללא כוונת רווח בשם "Advancing Jewish Athletics", שמטרתו לקדם את האתלטיקה היהודית.
כינויו הוא "הסילון היהודי" ("The Jewish Jet").
פיירסטון נחשף לענף מזחלות הסקלטון בשנת 2014, במהלך התאוששותו משבץ חולף ממנו סבל במהלך לימודי המשפטים.
בשנת 2019 החל לייצג את ישראל.
עונת גביע העולם הראשונה שלו הייתה עונת , במהלכה השתתף בשתי תחרויות וסיים במקום 41 הכללי.
הוא לא התחרה בגביע העולם בעונת , אך חזר להתחרות בעונת , בה סיים במקום 43 כללי.
באליפות אירופה 2022 סיים במקום 20 בתחרות הסקלטון.
בעונותיו הראשונות, התחרה בסבב גביע אמריקה הצפונית.
בעונה התחרותית השלישית שלו, היה רחוק שלושה מקומות בלבד מהעפלה לאולימפיאדת בייג'ינג (2022), והוא סיים את העונה במקום 44 בדירוג הכללי של פדרציית המזחלות הבין-לאומית.
בעונת הפך לישראלי הראשון שזוכה במדליית זהב בענף החלקה אולימפי.
הוא עשה זאת בתחרות השנייה שלו בגביע אמריקה הצפונית, שנערכה על המסלול בלייק פלאסיד.
באליפות אירופה 2025 סיים במקום 22 בתחרות הסקלטון.
באותה שנה העפיל לאליפות העולם, ההעפלה הראשונה של ישראלי לתחרות אליפות העולם מאז שנת 2019. הוא העפיל לגמר, בו סיים במקום 25, והפך לספורטאי הישראלי הראשון שמגיע לשלב זה בתחרות החלקה גדולה.